cyanic-selkie/wikianc huggingface dataset:
John Lundstøl
I tillegg til en omfattende forskningspolitisk og akademisk karriere, har han vært en aktiv politisk deltaker i arbeiderbevegelsen både i lokalpolitikken i Oslo og som deltaker i råd og utvalg i nasjonal sammenheng.
Kanchanaburi
Kanchanaburi (กาญจนบุรี) er provinshovedstaden i provinsen Kanchanaburi i det sentrale Thailand. Befolkningen anslås (2005) til 63 700. Byen ligger ved den sørlige gjenværende delen av Thailand–Burma-jernbanen, og har daglige togavganger til hovedstaden Bangkok.
Før 1960 ble Kwai Yai betraktet som det øvre løp av Mae Klong – således var ikke Kwai et navn som ble benyttet om elven på det aktuelle sted på 1940-tallet.
Andselv
Andselv er et tettsted og handelssentrum i Målselv kommune i Troms og Finnmark. Tettstedet har innbyggere per 1. januar, og er sentrum i området Bardufoss. På slutten av 1990-tallet ble den tungt trafikkerte strekningen av gjennom Andselv lagt utenfor sentrum, hvor det i stedet ble laget gågate.
På Andselv tar følgende hovedveier av fra europavei 6:
Arthur Berning
Arthur Berning (født 1987) er en norsk skuespiller.
Han debuterte i filmatiseringen av Mannen som elsket Yngve som Helge. For rollen vant han Kanonprisen 2008 i klassen beste birolle og ble nominert til Amandaprisen 2008 i klassen beste mannlige birolle. Han spilte en av hovedrollene i dramakomedien Ninjababy fra 2021, og ble for den nominert til Amandaprisen 2021 i klassen beste mannlige skuespiller.
Guineansk franc
Guineansk franc (fransk: franc guinéen, ISO 4217: GNF) er valutaen som benyttes i Guinea.
Den første francen
Den første guineanske francen ble innført i 1959, for å erstatte CFA-franc. Det var 1, 5, 10 og 25 franc mynter (laget av aluminiumbronse) med sedler (datert 1958) på 50, 100, 500, 1,000 5,000 og 10,000 franc. En annen serie med sedler ble utstedt i 1960, uten 10,000 franc. Den andre serien hadde samme portrett, men med ulike farger og design for å reversere den første. En ny utgave av mynter i 1962 ble laget av kobbernikkel.
Den andre francen
Den guineanske francen ble gjeninnført som Guineas valuta i 1985, på linje med syli. Myntene kom i verdier på 1, 5 og 10 franc, med 25 franc (1987) og 50 franc (1994) lagt til senere. Sedlene ble utstedt i verdier på 25, 50, 100, 500, 1,000 og 5,000 franc.
En annen serie, utgitt i 1998, utelot sedler på 25 og 50 franc, siden de hadde blitt erstattet av mynter. I 2006 ble en tredje utgave innført, i størrelse på 500, 1,000 og 5,000 franc som ligner på tidligere utgaver. 11. juni 2007 ble 10,000 franc igjen utstedt.
Suite Latina
Suite Latina er et musikkalbum med Roar Engelberg og Stein-Erik Olsen, utgitt i 2010.
Bymarka naturreservat
Bymarka naturreservat dekker et område sentralt i Trondheims bymark, fra fylkesvei 715 i nord langs Trondheimsfjorden og sørover mellom Gråkallen og Storheia. Området er preget av ulike typer granskog, herunder fjellskog, samt snaufjell. Området er preget av tidligere plukkhogst og beiting.
Laborator
Laborator var en akademisk stillingstittel som ble brukt i Sverige for forskere ved universitetene i matematisk-naturvitenskapelige og visse medisinske emner med tjenestestilling nærmest under professor. Tittelen ble endret i 1969 til biträdande professor, men forekommer fremdeles som tjenestetittel innen visse statlige myndigheter utenfor universitetssektoren.
Nordstrand videregående skole
Nordstrand videregående skole var en offentlig videregående skole i bydel Nordstrand i Oslo. Skolen ble grunnlagt i 1889 som Nordstrand Middelskole, en privat skole. Skolen hadde ca. 360 elever, alle på utdanningsprogram for studiespesialisering. Høsten 2013 ble skolen lagt ned og tilbudene flyttet til den nye Kongshavn videregående skole i bygget til den gamle Sjømannsskolen i Ekebergskråningen. Skolebygget på Nordstrand ble brukt som erstatningslokaler for deler av Munkerud skole, mens Munkerud var under oppussing fra 2014 til 2016. I 2021 ble Nordstrand ungdomsskole etablert i lokalene til Nordstrand videregående skole.
Historie
Høsten 2013 flyttet skolen til den tidligere Sjømannsskolen i Ekebergskråningen. Her ble fasaden beholdt sammen med enkelte fredede deler av bygningen innvendig. Forøvrig er bygningen totalrenovert og framstår som et moderne skolebygg.
Revy
Skolen har satt opp flere revyer.
Nyere revy-historie:
Dag Opjordsmoen
Dag Opjordsmoen (født 5. august 1955) er en norsk fotballtrener. Han er for tiden fagansvarlig ved Toppfotballsenteret.
Dag Opjordsmoen har arbeidet som hovedtrener i norsk fotball i perioden 1985-2007. Opjordsmoen har høyeste utdannelse innen yrket med UEFA prolicens. Han har vært styremedlem i NFT (Norsk fotball trenerforening) siden 1995. Han er også med i ledergruppa i Toppidrettsprosjektet i Gjøvikregionen. Dag Opjordsmoen er i tillegg utdannet adjunkt.
Einar Madsen
Einar Madsen (født 18. april 1926, død 18. juni 1999) var kommandør og territorialleder i Frelsesarmeen, en oppgave han hadde fra 1985 til 1991. Madsen var fra Bergen, og vokste opp i menigheten Bergen 1. korps. Han ble offiser i organisasjonen i 1946. Han var i mange år Frelsesarmeens informasjonssjef, før han i 1983 ble utnevnt til rektor ved Frelsesarmeens offisersskole. Bare et halvt år senere ble han utnevnt til sjefsekretær og nestkommanderende for Frelsesarmeen i Norge, Island og Færøyene.
Anne-Cecilie Kaltenborn
Anne-Cecilie Kaltenborn (født 5. juli 1968 i USA) er en norsk organisasjonskvinne som primært har jobbet med organisasjoner, politikk og helse. Hun er administrerende direktør i NHO Service og Handel og styreleder i FN-sambandet.
I Ukeavisen Ledelse og Dagens Perspektiv er Kaltenborn fast spaltist for Ukeforum. Her skriver hun om tematikk knyttet til arbeidsliv, for eksempel hvorfor private virksomheter har betydelig lavere sykefravær enn det offentlige i de samme bransjene.
Karriere
Anne-Cecilie Kaltenborn var generalsekretær i Leger Uten Grenser fra 2012-2015. Hun ledet det norske kontoret med cirka 150 ansatte, samt cirka 100 personer i felt. Kaltenborn var talsperson for Leger Uten Grenser under ebolautbruddet i Vest-Afrika 2013/2014 da en norsk lege og feltarbeider ble smittet av viruset i Sierra Leone.
Fra 2006-2012 var hun viseadministrerende direktør på Lovisenberg Diakonale Sykehus, og før det politisk rådgiver for daværende helse- og omsorgsminister, Ansgar Gabrielsen.
Fra 2002-2006 var Kaltenborn spesialrådgiver for internasjonalt samarbeid ved Byrådslederens avdeling i Oslo kommune. Her hadde hun blant annet ansvar for å utvikle hovedstadens internasjonale policy, oppfølgingsansvar for samarbeid med Kina, og utrede og etablere Osloregionens Europakontor, Brussel (2003).
Kaltenborn har også jobbet ved Det norske generalkonsulatet i Shanghai, Kina (1999-2002) og i NRK Fjernsyn (1994-1999). I NRK var hun journalist/researcher i Fredrik Skavlans redaksjon (våren 1999), og programleder for debatt i Undervisningsfjernsyn.
Utdanning
Kaltenborn har også candidata magisterii-grad (cand.mag) fra Universitetet i Oslo (1988-1992), hvor hun blant annet tok fransk og europeisk statsvitenskap og politikk ved Institut d'Etudes Politiques de Paris (SciencesPo) (1991-1992).
Språk
Engelsk, fransk og tysk er på samme nivå som morsmålet, ettersom Kaltenborn har internasjonal skolegang. I tillegg snakker hun bra kinesisk etter frem år i Shanghai.
Verv
I årene fra 2012 til 2015 var Kaltenborn nestleder i styret til LHL-klinikkene. Hun var bystyrerepresentant i Oslo for Høyre fra 1995-1999, hvor hun var medlem av bystyrets miljø- og samferdselskomité.
I oktober 2021 ble Kaltenborn valgt til ny styreleder i FN-sambandet. Hun tok vervet etter Trine Lise Sundnes.
Privatliv
Anne-Cecilie Kaltenborn er gift med sosialantropolog Henning Kristoffersen. Sammen har de tre barn.
Hansøya (Kristiansund)
Hansøya er en øy i Kristiansund kommune i Møre og Romsdal. Øya ligger i Omsundet, mellom Frei og Nordlandet. Den ligger vest av Omsundbrua og Riksvei 70. Bare en smal passasje skiller den fra Frei-siden; som den har veiforbindelse med. Øst for Hansøya ligger Rensvikholmen. Det høyeste punktet, ligger på 46 moh. Øyas bebyggelse er konsentrert på den østlige delen.
Roald Bahr
Roald Bahr (født 25. juli 1957) er professor i idrettsmedisin ved Norges idrettshøgskole og leder for Senter for idrettsskadeforskning. Han er også sjefslege ved Olympiatoppen og leder for Aspetar Sports Injury & Illness Prevention Programme.
Bahr har publisert mer enn 200 forskningsartikler, oversiktsartikler og bokkapitler, i tillegg til en rekke bøker. Femten av hans studenter har fullført sin doktorgrad, og per 2013 var Bahr veileder for 10 ph.d.-studenter. Bahr er hovedredaktør for Clinical Guide to Sports Injuries (“Idrettsskader” på norsk), som er utgitt på sju språk, samt for Handbook of Sports Injury Prevention, oversatt til fire språk.
I oktober 2008, på Buckingham Palace, ble professor Bahr tildelt the Prince Philip Medal for sitt bidrag for å fremme medisinsk kunnskap innen idrettsmedisin. Medaljen ble utdelt av prins Philip, hertugen av Edinburgh.
Bahr er også tidligere landslagsspiller (58 landskamper) og -trener i volleyball.
John Hallgeir Johansen
John Hallgeir Johansen (født 31. mai 1963) er en vokalist fra Haugesund.
Han var frontfigur i hardrock-bandet Wanted, som ga ut CD-en Over The Top i 1994, og pub-rockbandet S.O.B., som ga ut CD-ene Vorspiel i 1996 og Haugesund Halvkommunale Offside-orkester i 1997. Han har også gitt ut to CD-er under tilnavnet «Jojo» (Poetry & Motions i 1995 og Goin' Somewhere i 1999). John Hallgeir Johansen var vokalist i bandet Ten Tons, men nå er han vokalist i Alleyrats. I tillegg er han trubadur og pubmusiker. Han var også med i X-Factor Norge 2009 der han gikk videre til topp 100.
Blotter art
Blotter art (eng.) er en kunstform hvor grafisk kunst har blitt trykket på perforert trekkpapir og dyppet i en LSD-tinktur.
Enkelte rusmidler, og fremfor alt LSD, har siden tidlig i 1970-årene vært omsatt og spredd via trekkpapir. I salgsøyemed har bittesmå bilder blitt trykket av på «blotter» papir (trekkpapir), som deretter er perforert og delt opp i bittesmå firkanter eller passelige «doser», etter at en tinktur av et rusmiddel har blitt påført papiret i flytende form. En rev papirbitene fra hverandre etter den perforerte oppdelingen, og distribuerte og solgte ganske enkelt rusmiddelet i avmålte mengder.
Kjennetegn og varemerking
I 1960-årene da LSD fremdeles var legalt ble rusmiddelet gjerne omsatt i pilleform. I britisktalende områder ble syrepillene pga. den spesielle formen som de ofte fikk gjerne omtalt som «barrels». Tinkturen ble også solgt på alt fra kjeks til sukkerbiter. Etterhvert meldte det seg et ønske hos forhandlerne for å kunne merke egen LSD. Nettopp for å kunne gjøre sine egne varer gjenkjennelige fant de ulike måter å merke produktene sine. Syrepillene fikk nå en bestemt form eller farge for å kunne holdes adskilt fra andre, særlig hvis de inneholdt spesielt sterke doser. Varemerkingen fungerte også som en form for ekthetsgaranti, som skulle vise at forhandlerne ikke solgte falsk eller dårlig LSD.
Straffeutmåling etter vekt
Etter at politiet fra midten av 1960-årene intensiverte jakten på LSD og andre illegale rusmidler, måtte også domstolene finne måter å kriminalisere og utvikle adekvate straffeutmålinger på for den som kjøpte, solgte eller brukte illegale rusmidler. Størrelsen på straffen ble gjort avhengig av vekta på det én var i besittelse av. En bruker som ble arrestert med en syredose på en sukkerbit som veide 1 gram ville altså etter et slikt system motta den samme straff som en tilbyder som ble tatt med 1 gram ren LSD (dvs. som sammenpressede krystaller), selv om slik krystallisert LSD representerte cirka 10,000 doser. Det skulle altså ikke mye vett til for å forstå at det var nødvendig å finne et lettere medium som det lot seg gjære å distribuere LSDen på, noe som ville redusere følgende dersom en var så uheldig å bli tatt.
Emballasjekunst
I gatene i San Francisco, helt i begynnelsen av 1970-årene, oppsto det som senere skulle bli kjent som blotter art. Ganske snart gjorde nemlig en spesiell form for ikonografi sitt inntog på trekkpapiret. Kunsten ga produsentene en mulighet for å gi syra som de solgte et varemerke eller en personlig logo. Logoene kunne enten være profesjonelt fremstilt eller ganske enkelt trykket på med et gummistempel. Det ble gjerne brukt såkalte «freaka» motiver med tegneseriebilder kombinert med psykedeliske farger og mønstre. Som et ekstra pluss ønsket forhandlerne at kundene skulle få et lite ekstra kick av å se de spennende utformede og fargesterke merkingene av syra. Ikke bare tjente merkingen til å identifisere syra, men valget av trekkpapir, som veide langt mindre enn andre oppbevaringsmåter, reduserte også straffeutmålingen dersom en skulle være så uheldig å bli tatt med rusmiddelet på seg.
En kunstform med samlerverdi
En kunne vel kalle blotter art en form for brukskunst. I dag har også blotter art fått verdi som samlerobjekt, – på lik linje med så mange andre former for popkunst. Den har som alternativt kunstverk steget ut av det illegale rusmiddelmarkedet, og har blitt gjort tilgjengelig for kunstelskere over hele verden – ikke lenger som ulovlig vareemballasje, men som en selvstendig kunstform.
Mange som i ungdommen leflet med LSD og levde seg ut som blomsterbarn, sitter i dag i godt betalte stillinger og lar kunstformen vekke nostalgiske minner, hvor de kan foreta en «trip» ned barndommens gate uten bruk av ulovlige stimuli.
Millennium Park
På området lå tidligere jernbanestasjonen Randolph Street Terminal på Illinois Central Railroad, men etter at denne ble lagt ned for persontrafikk i 1971, lå området brakk.
Hemimesochra secunda
Hemimesochra secunda er en art av leddete hoppekreps innen en slekt som ble beskrevet første gang av Georg Ossian Sars i 1920. Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av Wells i 1965.
Storlihytta
Storlihytta er en hytte i Moldemarka som opprinnelig ble satt opp av Grand Hotel i 1898. Hytta var ment som et utfluktssted for hotellets gjester. Den ble besøkt av Keiser Wilhelm II i 1902.
Hytta var en stund eid av Norsk Folkehjelp, som bidro til oppussingen av den, før de overførte eierskapet til Selskabet for Molde Byes Vel i 2008.
Smokey Robinson
William «Smokey» Robinson jr. (født 19. februar 1940 i Detroit i Michigan) har vært en sentral aktør innen rhythm-and-blues- og soul-musikk i USA; som sanger, komponist, produsent og platedirektør. Han har vært en av hovedpersonene i Motown Records, og han har ofte blitt kalt «King of Motown». Som medlem av vokalgruppa The Miracles og som soloartist hadde Robinson mellom 1960 og 1987 heile 38 låter inne blant topp 40 på den amerikanske Billboard-lista.
Tidlig karriere
I 1955 starta Robinson, vennen Ronald White og skolekameratene Pete Moore, Clarence Dawson og James Grice sanggruppa The Five Chimes. I 1957 erstatta Emerson Rogers og Bobby Rogers Dawson og Grice, og gruppa skifta navn til The Matadors. Emerson dro etter kort tid i militæret. og søstera Claudette Rogers, som seinere gifta seg med Robinson, overtok hans plass i gruppa, som da valgte å endre navn nok en gang, nå til The Miracles.
I 1957 møtte Robinson Berry Gordy, som så det store potensialet i gruppa. I februar 1958 hjalp han dem med den første plateutgivelsen, «Got a Job», som vakte en viss oppsikt. De gav ut flere singler på plateselskapa End og Chess. Robinson foreslo for Gordy at denne burde starte sitt eget plateselskap, noe han gjorde i 1959, da han stifta Tamla Records, som seinere blei omorganisert og fikk navnet Motown. Miracles var blant de første som tegna kontrakt med det nye selskapet. Samarbeidet mellom Robinson og Gordy var essensielt for Motown, både økonomisk og kreativt, og i 1961 blei Robinson utnevnt til visepresident («avdelingsdirektør»), ei stilling han hadde så lenge Gordy dreiv selskapet.
Tida med The Miracles
Singelen «Shop Around» (1960–61) var Motowns første topplassering på rhythm-and-blues-lista i USA – og Miracles' første store suksess. Den solgte i over en million eksemplarer.
Av gruppas hitlåter kan ellers nevnes (talla i parentes er årstall og høyeste plassering på Billboards Hot 100 og på rhythm-and-blues-lista):
Robinson (gjerne sammen med andre i Miracles) skreiv og produserte samtidig for andre Motown-artister. Mary Wells hadde en hit med hans «My Guy» (1964), og fra 1963 til 1966 var Robinson den viktigste låtskriveren og produsenten til The Temptations, med sanger som «The Way You Do the Things You Do», «My Girl», «Since I Lost My Baby», og «Get Ready». Andre Robinson-sanger er «Still Water (Love)» (The Four Tops), «Don't Mess With Bill» og «My Baby Must Be a Magician» (The Marvelettes), «When I'm Gone» (Brenda Holloway), «Ain't That Peculiar» og «I'll Be Doggone» (Marvin Gaye) og «First I Look at the Purse» (The Contours). Gjennom en karriere på 50 år har Robinson skrevet eller bidratt til mer enn 4000 sanger.
The Beatles spilte i 1963 inn Robinson/Miracles-låten «You've Really Got A Hold On Me». John Lennon fortalte ei rekke ganger at Robinsons musikk hadde betydd svært mye for ham. I et intervju i 1968 refererte han til «I've Been Good To You» og omtalte Robinsons stemme som «perfekt». Også George Harrison var en stor beundrer av Robinson.
Gjennom heile 1960-tallet var The Miracles blant Motowns viktigste kort. Fra 1965 brukte de navnet Smokey Robinson & the Miracles. Mot slutten av årtiet begynte imidlertid gruppas suksess å falme, og Robinson bestemte seg for å avvikle den for å konsentrere seg om familien og plateselskapet. Heilt uventa blei imidlertid ei av gruppas siste innspillinger, «Baby, Baby, Don't Cry», en stor hit i 1969. Like etterpå blei en ny singelutgivelse av «The Tears of a Clown» fra 1966 nummer 1 på listene både i USA og Storbritannia.
Dette førte til at Robinson ombestemte seg, og han og Claudette fortsatte å opptre med gruppa fram til en avskjedskonsert i juli 1972. Billy Griffin kom da inn som førstesanger, og The Miracles fortsatte. De fikk endatil ei topplassering på listene i 1976 med «Love Machine».
Solokarriere
Samtidig som han jobba i Motown, starta Robinson som soloartist. LP-en Smokey kom i 1973, samme år som singelen «Sweet Harmony», som var tilegna The Miracles. Låter med høye listeplasseringer de kommende åra var «Baby That's Backatcha» og «I am I am» (1975), «There Will Come A Day (I'm Gonna Happen To You)» (1977), «Cruisin'» (1979), «Let Me Be The Clock» (1980), «Being with You» (1981), «Tell Me Tomorrow» (1982) og «I've Made Love To You A Thousand Times» (1983). Han spilte også inn musikken til filmen Big Time (1977).
Seinere år
I 1987 blei han innvalgt i Rock and Roll Hall of Fame som soloartist, en mye omdiskutert avgjørelse, da mange mener at det var heile gruppa The Miracles som burde vært hedra. I 2012 fikk imidlertid de øvrige medlemmene av den originale gruppa plass i galleriet sammen med fem andre grupper som tidligere hadde vært ansett som backingmusikere for ulike hovedsangere.
I 1988 blei Motown solgt til MCA, og Robinson trakk seg da fra stillinga som visepresident. Han spilte inn albumet Love, Smokey på Motown i 1990, men forlot så selskapet. I 1991 kom Double Good Everything SBK Records. Åtte år seinere vendte han tilbake til Motown (nå eid av Universal Music Group) med albumet Intimate (1999). Samme år fikk han Grammy-prisen for sin samla karriere (Lifetime Achievement Award).
Etter dette har Robinson hatt mer sporadiske opptredener. I 2003 var han gjestedommer i American Idol, i 2007 opptrådte han i seriens finaleshow og i 2009 deltok han som instruktør. I 2004 gav han ut gospel-plata Food for the Spirit, og i 2006 kom Timeless Love. Seinere utgivelser har vært Time flies when you're having fun (2009) med gjesteopptredener av India Arie, Carlos Santana og Joss Stone og Smokey & Friends (2014) med blant annet Elton John, Steven Tyler, Mary J. Blige, James Taylor og Sheryl Crow.
I mai 2006 blei han utnevnt til æresdoktor i musikk ved Howard University, og i 2009 ved Berklee College of Music.
20. mars 2009 fikk The Miracles som gruppe ei stjerne på Hollywood Walk of Fame. Robinson var til stede sammen med Bobby Rogers, Pete Moore, Claudette Robinson, Gloria White (som representerte sin avdøde mann, Ronnie White) og Billy Griffin. Fra tidligere hadde Robinson ei stjerne som soloartist.
Robinson har hatt ansvaret for og sunget i en rekke filmer og tv-serier. Han har også hatt en del mindre skuespiller-opptredener.
Privatliv
Smokey Robinson var gift med Claudette Rogers fra 1959 til 1986. De har to barn sammen. Sønnen Berry er oppkalt etter Motowns direktør Berry Gordy, og dattera Tamla etter plateselskapets første navn. Fra 2002 er Robinson gift med Frances Glandney.
En onkel gav Robinson tilnavnet «Smokey Joe» på grunn av interessen for cowboyfilmer.
Serum Serum
Serum Serum er en norsk humor- og eventyrserie for barn og ungdom som ble sendt på NRK i 1980. Den var den første TV-serien Pelle Parafins Bøljeband. Rollene spilles av Tramteatret. Musikken er sentral i serien.
SVB Eerste Divisie
SVB Eerste Divisie er den øverste ligaen i fotball i Surinam.
CONCACAF-ranking (2021)
''CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Continental (tysk selskap)
Continental AG er et selskap som produserer dekk, bremsesystemer, stabilitetskontrollsystem og andre komponenter til bil. Selskapets hovedkontor ligger i Hannover i Tyskland.
Continental, eller Conti, har 210 000 ansatte globalt. Selskapet ble etablert i 1871 som en gummiprodusent..
Continental hadde tidligere dekkfabrikker i Askim i Norge og Gislaved i Sverige. Viking dekkfabrikk i Askim ble nedlagt i 1992 mens Gislaved Däck ble nedlagt i 2001.
Noen varemerker for dekk som inngår i Continental er:
Norsk Ukeblad
Norsk Ukeblad er et norsk ukeblad som ble opprettet av Ernst G. Mortensen i 1933. Norsk Ukeblad regnes blant de tradisjonelle familiebladene med reportasjer, mat-, bolig-, mote- og helsestoff særlig rettet mot voksne kvinner. I tillegg inneholder bladet blant annet noveller og annonser.
Norsk Ukeblad var Norges største ukeblad fram til 1970-tallet. I 2014 hadde ukebladet et opplag på 74 623.
Utgiver er i dag Egmont Hjemmet Mortensen AS i Oslo. Redaktør er siden 2010 Kjersti Moen, som overtok etter Maj-Lis Stordal. Ansvarlig redaktør er Kjersti Mo.
Opplag
Bekreftede netto opplagstall, tall etter 2005 fra Mediebedriftenes Landsforening:
Per Terje Markussen
Per Terje Markussen (født 1. april 1959 i Drammen) er en tidligere norsk bandy- og fotballspiller fra Mjøndalen. Han representerte Mjøndalen Idrettsforening i hele sin karriere. Markussen debuterte for det norske landslaget i bandy i 1978 og fikk totalt 50 landskamper. I fotball spilte han to landskamper, mot i 1986 og mot  i 1987. Han spilte dessuten ti kamper for U21-landslaget. Han ble norsk mester i bandy i 1979, 1980, 1982 og 1984.
Ayumi Hamasakis diskografi
Dette er diskografien til Ayumi Hamasaki, en de største artistene i Asia.
Ayumi har solgt godt over 46 millioner album, singler og remix-CD-er. Hun har spilt inn 1 album på Colombia Records Japan, 8 studioalbum, 1 minialbum og 4 samlealbum på Avex Tracks, dette i tillegg til en mengde singler og remixalbum med et totalt salgstall på over 50 millioner solgte kopier.
Kjerringvatnet (Kristiansund)
Kjerringvatnet er en innsjø i Kristiansund kommune. Den ligger på øya Frei i Møre og Romsdal fylke. Vannet ligger vest/sørvest av Drabovatnet. Overflaten ligger 134 moh.
Zeppo Marx
Zeppo Marx (født Herbert Marx 25. februar 1901 i New York City i New York, død 29. november 1979 i Palm Springs i California) var en av fire brødrene Marx, og Zeppo, kjent som den flotte av dem, var den fjerde og den første til å hoppe av etter at de var blitt berømt i filmverden. En femte bror, Gummo Marx, hadde hoppet av tidligere mens de alle fortsatt jobbet i vaudeville.
Navnet Zeppo
Zeppo Marx deltok i de fem første Brødrene Marx-filmene, alltid som den eneste normale av dem og samtidig som den romantiske hovedrollen. Zeppo hadde et mindre komisk talent ved siden av Groucho på scenen, skjønt han hadde et rykte for å være den morsomste av dem utenfor scenen. Han fant aldri opp en komisk skikkelse som kunne stå opp mot de tilsvarende til Groucho, Harpo og Chico, skjønt den rollen han tross alt spilte ville fortsatte bli spilt av andre etter at han sluttet.
Mekanisk talent
Utenfor teater- og filmverden hadde Zeppo et talent for mekanikk og var den som var ansvarlig for at familiens bil kunne kjøre. Under den andre verdenskrig eide han et selskap som produserte mekaniske deler for krigsindustrien, inkludert skrutvingene som holdt atombomben fast inn i flyet Enola Gay før den ble sluppet over Hiroshima. Han grunnla også et stort teateragentur med sin bror Gummo Marx, og oppfant et armbåndsur som kunne overvåke pulsen på pasienter med hjertelidelser.
Ekteskap
Den 12. april 1927 giftet Zeppo seg med Marion Benda. Paret ville adoptere et barn, Timothy, i 1944 og de ble skilt den 12. mai 1954. Den 18. september 1959 giftet han seg med Barbara Blakely, og han adopterte hennes sønn, Bobby Oliver, og ga ham sitt etternavn. Også dette ekteskapet gikk i oppløsning og de ble skilt i 1972 (eller 1973). Barbara Blakely kom senere til å gifte seg med sangeren Frank Sinatra.
Som den siste av Brødrene Marx døde han av lungekreft i en alder av 78 år i 1979.
Skuespilleren
I de seneste år har det vært en diskusjon blant tilhengerne om Zeppo hadde utviklet en komisk personlighet i sine filmer eller ikke. Gerald Mast i sin bok «The Comic Mind: Comedy and Movies» (1979) mente at selv om Zeppo var mer underfundig enn sine brødre så var hans komiske personlighet likevel tilstede. «Han ga en fjerde dimensjon som klisjeen ved å være den romantiske unge mann (…) for schleppy, for nasal, og for stiv til å bli tatt seriøst.»
I sin bok «Hello, I Must be Going: Groucho & His Friends», forsvarer Charlotte Chandler Zeppo ved at han er den som fortolker den verden brødrene invaderer. Han er verken helt normale eller helt komisk, men kombinerer elementer fra begge, slik som Margaret Dumount gjør. Zeppos betydning for brødrene Marx' suksess var at én av brødrene kunne bli forvekslet med en som faktisk var normal. Ingen av de som erstattet Zeppo, Allan Jones, Kenny Baker og andre, kunne tilføre den samme troverdighet som hans rollefigur. Fordi de var skuespillere, mens han var den ekte varen som spilte seg selv.
Hans Ø
Hans Ø (grønlandsk: Tartupaluk, dansk: Hans Ø, engelsk: Hans Island) er en ubebodd øy som ligger mellom nordvestsiden av Grønland og den kanadiske Ellesmereøya.
Grensestrid
Siden 1973 var det en prinsipiell strid om øya mellom Canada og Danmark. I august 2005 sendte Canada to krigsskip til området, en måned etter at landets forsvarsminister hadde besøkt øya. Konflikten var imidlertid mest kjent for å ha foregått i vennskapelige, tildels humoristiske former, blant annet med utveksling av dansk snaps og canadisk whisky.
Den 23. mai 2018 ble det kunngjort at de canadiske og danske regjeringene var blitt enige om å opprette en felles kommisjon som skulle arbeide med spørsmålet om grensetrekningen.
11. juni 2022 ble det kunngjort enighet om at det blir trukket en landgrense, som følger den kløft som strekker seg over øya. I og med denne delingsavtalen får Canada og Kongeriket Danmark sin andre landgrense, og Grønland sin første. Danmark, som land betraktet, har derimot fremdeles kun én naturlig landgrense, nemlig mot Tyskland (og en kunstig mot Sverige som regnes innen lovregler men ikke innen geografi).
Preceptor
Preceptor var en tittel som ble innført i Sverige i 1947, for forskere ved universitetet i humanistiske og samfunnsvitenskapelige emne med tjenestestilling nærmest under professor. Tittelen ble endret til biträdande professor i 1969 og til professor i 1979.
Let’s Do It, Let’s Fall in Love
«Let's Do It, Let's Fall in Love» (også kjent som «Let's Do It (Let's Fall in Love)» eller simpelthen «Let's Do It») er en amerikansk populærmusikksang, skrevet i 1928 av Cole Porter. Den ble introdusert i Porters første Broadway-suksses, musikalen Paris fra 1928, av den franske chanteusen Irène Bordoni. Porter hadde skrevet musikalen for å ha henne i hovedrollen. Bordonis ektefelle og produsent for Paris, Ray Goetz, hadde overbevist Porter om å gi Broadway et nytt forsøk med denne musikalen. Sangen ble senere anvendt i den britiske oppsetningen av Wake Up and Dream (1929). I 1960 var den også med i filmversjonen av Cole Porters Can-Can.
Historie
«Let's Do It, Let's Fall in Love» er den første av Porters berømte listesanger. Den inneholder en rekke suggestive og pussige sammenligninger og eksempler, absurde sammenkoblinger og tvetydigheter, som uventet er hentet fra finkulturen og populærkulturen. Berømte navn og hendelser er ikke med. Porter var en stor beundrer av Gilbert and Sullivans Savoy Operas. Flere av deres arbeider for scenen inneholdt liknende komiske listesanger.
Den første refrenget dekker menneskelige etniske grupper, det andre refrenget fugler, det tredje refrenget livet til sjøs, det fjerde refrenget insekter (pluss skolopendere) og det fjerde refrenget ikke-menneskelige pattedyr.
Frasen «Let's do «it»» er egentlig en eufemistisk referanse til et forslag om seksuelt samleie. «Let's do it (Let's Fall in Love)» er en pionér-popsang i å åpent ærklære at sex er gøy. Flere av de mer suggestive linjene i dette henseende finnes i kupletten i vers fire: «Moths in your rugs do it, What's the use of moth-balls?» og «Folks in Siam do it, Think of Siamese twins» (vers én) and ''«Why ask if shad do it? Waiter, bring me shad roe» (vers tre) og «Sweet guinea-pigs do it, Buy a couple and wait»'' (vers fem). Det finnes også en beretning om at Porters originalversjon inneholdt en enda dristigere linje: «Roosters with a doodle and a cock do it». Hvis det er sant, ble denne antageligvis erstattet av én av linjene i kupletten i vers to: «Penguins in flocks, on the rocks, do it, Even little cuckoos, in their clocks, do it».
Sangens natur er slik at den i årenes løp har fått regelmessige tilføyelser av samtidige eller aktuelle vers. For eksempel, i 1955, ble linjen «Even Liberace, we assume, does it» lagt til av Noël Coward i sin kabaretfremførelse av sangen.
Arv
Sangen har fått nytt liv flere ganger siden 1928, skjønt vanligvis med bare en begrenset del av originalteksten. En punk rock-versjon, fremført av Joan Jett og Paul Westerberg ble anvendt som temasang i filmen Tank Girl og senere i en mer klassisk versjon i et musikalrevyunummer i samme film. I revyen ble sangen først fremført av teaterskuespiller Ann Magnuson, men ble overtatt av stjernen Lori Petty etter at hun plasserte en tape over Magnusons munn. Den ble opprinnelig innspilt med Joan Jett og Greg Graffin, men Atlantic Records ønsket ikke at Greg skulle anvendes, så en slettet hans stemme og innspilte Pauls i stedet. Joan Jetts and Greg Graffins versjon av «Let's Do It» ble til slutt utgitt i 2000 på samle-CD-platen,  Laguna Tunes (Blackheart Records).
The White Stripes' sang, "Forever For Her (Is Over For Me)", fra gruppas album Get Behind Me Satan (2005) låner tekst og temaer fra denne sangen:
«So let's do it, just get on a plane and just do it // Like the birds and the bees and get to it».
De brasilianske sangerne Chico Buarque og Elza Soares innspilte en stor portugisisk tilpasning av Carlos Rennó: «Façamos – Vamos Amar» på Buarques album, "Duetos" (2002). Den tilføyer enda flere nasjoner, dyr og grupper.
Sangen ble brukt på en fremtredende måte i Woody Allens Midnight in Paris (2011). Skuespilleren Yves Heck portretterte Cole Porter i filmen.
Kontrovers
I Porters publikasjon fra 1928, bar refrengets åpningslinje nedsettende rasemessige referanser, slik som chinks og japs, senere endret etter CBS' anbefaling og NBC's tilpassing. Originalen var:
Denne linjen kan høres i flere tidligere innspillinger av sangen. Eksempler innbefatter en innspilling gjort av Dorsey Brothers Orchestra (med sang av en ung Bing Crosby), Rudy Vallée, begge i 1928 og en versjon med og velkjente Broadway-stjernen Mary Martin (with Ray Sinatra's orchestra), innspilt i 1944. En annen innspilling som inneholder den støtende åpningslinjen er én som ble gjort av Billie Holiday with Eddie Heywood and his Orchestra. Den ble utgitt på 78-platen Okeh 6134 i 1941.
Denne opprinnelige åpningsslinjen ble endret til det nå mye bedre kjente «Birds do it, Bees do it», av Cole Porter, da han innså at linjen var støtende.
Nordnorsk versjon
Terje Nilsen har skrevet en tekst på nynorsk. Hans tittel er «Vi gjør det».
Jonathan Jones
Jonathan Jones (født 6. februar 1999) er en barbadisk friidrettsutøver som konkurrerer i sprintløp.
I 2021 representerte han landet sitt under Sommer-OL 2020 i Tokyo på 400 meter der han ble utslått i semifinalen.
KDE Software Compilation 4
KDE Software Compilation 4, forkortet KDE SC4, er den fjerde og nåværende serien med lanseringer av KDE Software Compilation, før november 2009 kalt K Desktop Environment. Det har vært 14 større versjoner av denne serien.
KDE Software Compilation 4 ble lansert den 11. januar 2008 og introduserte en rekke signifikante teknologiske forbedringer, sammenlignet med sin forgjenger K Desktop Environment 3.
Last Desire
Last Desire er det italienske heavy metal-bandet Mastercastles andre studioalbum, og ble utgitt 18. juni 2010 på Lion Music.
Observator (akademisk stilling)
Observator er en tittel for en forsker ved astronomiske observatorier og universitetenes astronomiske institusjoner med tjenestestilling under professor.
En observatorstilling ble opprettet i Norge i 1840, men ble omgjort til professorat 1987. I Sverige ble tittelen avskaffet i 1969 da observatorene i stedet fikk tittelen biträdande professor.
Last Desire
Sporliste
Musikk av Pier Gonella, tekster av Giorgia Gueglio.
Setervatnet (Kristiansund)
Setervatnet er en innsjø i Kristiansund kommune. Den ligger på Frei i Møre og Romsdal fylke. Vannet ligger vest/sørvest, og nedenfor Kjerringvatnet. Overflaten ligger 120 moh.
Euthynnus
Euthynnus er en slekt i makrellfamilien.
De er middels store, og kroppen er kraftig, langstrakt og spoleformet. Ryggfinnene sitter nært hverandre. De fremste piggstrålene på den første ryggfinnen er mye lengre enn de bakre, noe som gjør at finnen blir sterkt konkav. Den andre ryggfinnen er mye lavere enn den første. De har et panser av store skjell på forkroppen, mens resten av kroppen er naken. De mangler svømmeblære. Euthynnus er utbredt over hele verden i tropiske og subtropiske hav, og det er sjelden å finne dem i vann med lavere temperatur enn 20–23 °C. De foretrekker som regel kystfarvann, men tunnin kan også påtreffes midt ut i Atlanterhavet. De tre artene har en utbredelse som nesten ikke overlapper: E. affinis finnes i det indopasifiske området, tunnin i Atlanterhavet, og E. lineatus i det østlige Stillehavet.
De svømmer ofte i stim sammen med andre representanter for makrellfamilien. De er likevel ikke så utpregede stimfisker som Auxis, og i noen deler av året splittes stimene. De er opportunister, som jakter på alle tilgjengelige byttedyr, så som fisker, krepsdyr, kappedyr og blekkspruter. Selv er de bytte for gulfinnetun, haier og seilfisker.
Narathiwat
Narathiwat ( นราธิวส ) er provinshovedstaden i provinsen Narathiwat i det sørlige Thailand. Befolkningen anslås (2005) til 47 800.
Den er en kystby og ligger mot Siambukten (som er del av Sørkinahavet). Den ligger 1.500 km sør for Bangkok og 65 km fra grensen til Malaysia. Blant næringsveiene er kokosnøtt, som blant annet benyttes til fremstilling av tapioka. Innhøsting fra kokospalmene skjer ved at dresserte apekatter kaster ned kokosnøttene.
Det er et vesentlig innslag av malayer og kinesere i byen, og byen har også et noe utenlandsk preg fordi islam står sterkt her. Resten av landet er overveiende buddhistisk.
Warren «Pete» Moore
Warren «Pete» Moore (født 19. november 1939 i Detroit i USA, død 19. november 2017 ) var en sanger og låtskriver, best kjent som bassanger i soulgruppa The Miracles fra starten i 1955.
Sammen med kollega og barndomskamerat Smokey Robinson skreiv han ei rekke hitlåter, blant annet The Temptations' «It's Growing» og «Since I Lost My Baby», Marvin Gayes «Ain't That Peculiar» og «I'll Be Doggone», og The Miracles' egne «Ooo Baby Baby», «The Tracks Of My Tears» og «Going to a Go-Go». Sammen med Billy Griffin skreiv han «Love Machine».
I mars 2009 fikk The Miracles – og dermed Peter Moore – ei stjerne på Hollywood Walk of Fame. I 2012 blei gruppa innvotert i Rock and Roll Hall of Fame, en heder som alt i 1987 var blitt tildelt Smokey Robinson aleine.
Charles Éon de Beaumont
Charles-Geneviève-Louis-Auguste-André-Timothée d’Éon de Beaumont (1728–1810) var en fransk diplomat, soldat, forfatter og fektemester.
På begynnelsen av 1900-tallet myntet sexologen Havelock Ellis betegnelsen eonisme på det som i våre dager benevnes som transkjønnethet.
Liv og karriere
Charles de Beaumonts far, Louis d’Eon de Beaumont, var advokat. Moren, Françoise de Chavanson, var av en gammel og velstående adelsslekt. Sønnen var et usedvanlig oppvakt barn, han studerte jus ved Collège Mazarin i Paris og ble uteksaminert i 1749. I sin første jobb var han sekretær for Monsieur de Sauvigny ved finansdepartementet og skrev sin første bok om fransk fiskalpolitikk. Seinere ble han ansatt i den kongelige sensuren.
Den belevne og godt utdannede Beaumont fikk snart innpass i innflytelsesrike kretser. En gang han stilte i kvinneklær under et maskeradeball, kom kong Ludvig XV på ideen at han kunne brukes som spion forkledd som kvinne, og i 1755 ble han sendt til St. Petersburg i rollen som sendemannens kvinnelige sekretær. Han ble tsarina Elisabeths fortrolige, noe som gjorde det mulig å forhandle med henne direkte uten at «utenriksminister» grev Aleksej Bestuzjev-Rjumin, som avskydde Frankrike, fikk nyss om det. Året etter ble Beaumont sendt til Russland på ny, denne gangen figurerte han som bror av kvinnen som var ved det russiske hoffet året før. Beaumonts virksomhet ble en suksess og i 1757 gjenetablerte Frankrike og Russland diplomatiske forbindelser.
Beaumont vendte tilbake Frankrike i 1761. Han deltok i syvårskrigen under marskalk Victor-François de Broglie. Krigen gikk på det tidspunkt mot slutten, så Beaumont rakk bare å delta i én større operasjon, men utmerket seg med mot og dyktighet ved å tvinge en prøyssisk bataljon til kapitulasjon ved Osterwieck.
I 1763 ble Beaumont sendt til London, offisielt som sekretær for diplomaten de Nivernais, men i all hemmelighet som diplomat med forhandlingsfullmakt. Han var nå på toppen av sin karriere. Livsstilen var overdådig og han nøt i fulle drag de mulighetene den eleverte sosiale posisjonen gav. Han ble involvert i en rekke intriger og knyttet «riktige» kontakter i engelske adelskretser, ofte ved hjelp av kostbar vin. Han fungerte som spion for franskekongen som syslet med invasjonsplaner. Den franske utenriksministeren var ikke innviet i denne virksomheten og tok offisielt avstand fra den, og da han sendte de Guerchy som diplomat til London, kom det til konflikt. Beaumont, som ville ha seg frabedt å ta instruks av den nye diplomaten, ble avsatt og beordret til å forlate London. Han valgte å bli igjen i politisk eksil i England, samtidig som han sørget for å sikre seg en del viktige dokumenter med statshemmeligheter.
Fra rundt 1763 levde Beaumont tidvis som kvinne, muligens for å gjøre en utlevering til Frankrike vanskeligere. I 1766 gav Ludvig XV ham en årlig pensjon på 12,000 Livres, og han fortsatte sin spionvirksomhet.
Da kongen døde i 1774, ønsket Beaumont å vende tilbake til Frankrike. Den nye kongen gav sitt samtykke og tildelte ham en god pensjon mot at han leverte fra seg de hemmelige dokumentene, og stilte som uttrykkelig betingelse at han heretter alltid gikk i kvinneklær. I 1777 kom Beaumont tilbake til Frankrike som «Chevalière Charlotte d’Éon», men ble snart lei rollen, og i 1779 begynte han igjen å opptre som mann. Kongen fikk ham da fengslet og slapp ham fri først etter at han gikk med på å bære kvinnehabitt resten av livet.
I 1785 slo Beaumont seg ned i England igjen. Etter den franske revolusjon mistet han pensjonen og levde de siste årene av sitt liv i relativ fattigdom. Han ble blant annet tvunget til å selge sitt verdifulle bibliotek og opptre i offentlige oppvisningsdueller iført kvinneklær.
Heteropsyllus curticaudatus
Heteropsyllus curticaudatus er en art av leddete hoppekreps innen en slekt som ble beskrevet første gang av T. Scott i 1894, med oppdagelsen av nettopp denne arten. Den er et dyreplankton som utgjør føde for blant annet fiskeyngel. Arten lever av alger og plankton.
O pasâre strâinâ
O pasâre strâlnâ er et musikkalbum med Roar Engelberg, utgitt i 2000.
Kasey Kahne
Kasey Kenneth Kahne (født 10. april 1980 i Enumclaw, Washington, USA) er en fører i den amerikanske motorsporten NASCAR. Han kjører bil #5 Dodge Dealers/UAW Dodge Charger for teamet Evernham Motorsports i NASCARs Nextel Cup.
Cercoptera
Cercoptera er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange og slanke, mørke trebukker. Slektens mest slående trekk er at dekkvingene er dratt ut til lange spisser bakerst. Antennene er tynne og omtrent så lange som kroppen. Pronotum er tønneformet, betydelig lengre enn bredt, kan være rødt. Dekkvingene har rader av grove punkter.
Utbredelse
Slekten er utbredt i Sør- og Mellom-Amerika.
Fosco Giachetti
Fosco Giachetti (født 28. mars 1900 i Sestro Fiorentino i Italia, død 22. desember 1974 i Roma) var en italiensk skuespiller.
Fjordgård
Fjordgård (Fjordgard) er et tettbebygd sted og fiskevær på Senja og i Senja kommune, Troms. Stedet ligger ved vestsiden av Ørnfjordens innløp fra Øyfjorden. Fjordgård hadde 206 innbyggere (2007), men fra 2008 har stedet hatt færre enn 200 innbyggere, og blir i henhold til SSBs definisjon dermed ikke lenger regnet som tettsted. Grunnkretsens innbyggertall for 2010 var 194. Stedet har veiforbindelse gjennom den 2284 meter lange Fjordgårdtunnelen samt Ørnfjordtunnelen på 875 meter langs fylkesvei 275, som går fra Mefjordbotneidet til Fjordgård
Fjordgård er et eget poststed (9388 Fjordgard), med posttjenester i butikken. Bygda har også egen barne- og ungdomsskole, barnehage, restaurant og grendehus. I bygda ligger også Fjordgard kapell. Fjordgård er de senere år blitt en kjent turistattraksjon med de spektakulære fjellene som omringer bygden. Spesielt kjent er Segla, Barden og Hesten.
Fosco Giachetti
Han vas spesielt populær i hjemlandet på 1930-tallet for sine roller i fascistiske propagandafilmer som Den hvite eskadron, Tredici uomini e un cannone (1936), Sentinelle di bronzo (1937) og Scipione l'Africano (1937).
Dwejra
Det er et av fire kystvakttårn i Gozo. De andre er Xlendi-Towers, Mġarr ix-Xini Tower og Isopu Tower.
Fjordgård
Fjordgård er kjent som åstedet for to romaner av Karl Ove Knausgård: Ute av verden og Min kamp 4. Bygda omtales ikke med sitt virkelige navn i romanene, men navngis senere i Min kamp 6.
Dwejra
Historie
Dwejra-tårnet ble bygget i 1652 av Grand Master Giovanni Paolo Lascaris og ble finansiert av Universita of Gozo. Det er et av Lascaris tårn og intensjonen bak konstruksjonen var at det skulle fungere som et vakttårn og beskytte de omkringliggende områdene fra møtende fiender, spesielt piratangrep. Dette tårnet, akkurat som de andre tårnene, kunne kommunisere til nærliggende forsvars- og festningsverker med ild og røyksignaler, henholdsvis om natten og dagen, utgiftene til å drive tårnet ble dekket ved å produsere salt fra saltverket i nærheten. Det var utstyrt med tre 6-pundskanoner i det attende århundre. I 1744, kom Grand Master Pinto til Fungus Rock ulovlig fordi han antok at en sopp som vokste der hadde medisinske egenskaper, og Dwejra Tårnet ble brukt som utkikkspost for å hindre at noen klatret på holmen. Tårnet var bemannet av Royal Malta Fencible Artilleri mellom 1839 og 1873. Det ble deretter forlatt frem til 1914, i løpet av første verdenskrig, da Kongens eget Maltaregiment og Royal Malta Artilleri ble sendt ut var det bestykket med to, og senere fire, 12-punds kanoner. Det ble brukt igjen under Andre verdenskrig som en observasjonspost, og i 1942 ble en RAF-pilot reddet etter å ha havarert i bukta.
Fylkesvei 2 (Nordland)
Fylkesvei 2 (Fv2) i Nordland gikk mellom Bogen i Bindal og fylkesgrensen ved Vikaodden. Veien var 1,5 km lang.
Fjordgård
Grunnkrets
Innbyggertall: ca190
Dwejra
I dag
Tårnet ble restaurert av Din l-Art Ħelwa mellom 1997 og 1999. Det er nå i god stand og er åpent for publikum med gratis adgang.
Fylkesvei 2 (Nordland)
2019 ble veien del av fylkesvei 7100.
Sovjetunionen
Sovjetunionen eller Sovjetsamveldet (russisk: Сою́з Сове́тских Социалисти́ческих Респу́блик [СССР], Unionen [eller Samveldet] av sosialistiske rådsrepublikker [USSR eller SSSR]; i dagligtalen ofte bare kalt Sovjet) var en sosialistisk føderasjon i Øst-Europa og Asia som eksisterte fra 1922 til 1991. Sovjetunionen var et samvelde av 15 på papiret autonome republikker, med Den russiske sovjetiske føderative sosialistrepublikk som den største og klart dominerende delrepublikken. Den russiske sovjetrepublikkens store dominans gjorde at Sovjetunionen ofte ble omtalt som «Russland» eller «Sovjet-Russland» i Vesten, selv om denne betegnelsen ikke var nøyaktig.